### Beslutningstema

Thomas Berg, Nye Borgerlige har fremsendt dette punkt til dagsordenen.

### Sagsfremstilling

Thomas Berg, Nye Borgerlige har fremsendt denne tekst:

Nærdemokrati i Tønder kommune.

Den 1. juli 2018 trådte en ændring af kommunestyrelsesloven i kraft.

Hvor det før alene var muligt for kommunerne at udskrive vejledende folkeafstemninger, er der nu skabt hjemmel til at udskrive bindende folkeafstemninger om et kommunalt anliggende.

Formålet er blandt andet at øge den lokale inddragelse af borgerne.

Nye Borgerlige ønsker en bindende afstemning blandt borgerne, inden byrådet starter behandlingen af indkomne VE ansøgninger.

Som den seneste byrådsperiode har vist, kan spørgsmålet om nye vindmøller på landjorden splitte lokalbefolkningen og byrådet.

Og det har vi ikke brug for.

Imødekommes de 24 ansøgninger om vedvarende energiprojekter vil dette splitte byrådet og kommunens befolkning.

Det er Ny Borgerliges opfattelse, at kommunens befolkning skal spørges i denne sag.

Derfor ønsker vi en afstemning om dette.

### Nye Borgerlige indstiller,

At der gennemføres en bindende folkeafstemning i Tønder kommune, hvor befolkningen bliver bedt om at tage stilling til om de er enige i

1: At kommende solcelleparker i Tønder kommune alene må etableres på lavbundsjorde, og maksimalt må andrage 5 hektar per projekt.

2: At der ikke etableres yderligere landbaserede vindmøller i Tønder kommune frem til næste kommunalvalg.

### Beslutning

Punktet taget af dagsordenen.